Hr. Ms. O 14

Hr. Ms. O 14 oli Alankomaiden kuninkaallisen laivaston vuonna 1932 palvelukseenotettu O 12 -luokan sukellusvene.

Valmistus 

Alus tilattiin 4. toukokuuta 1928 Koninklijke Maatschappij De Scheldeltä Vlissingenistä, missä köli laskettiin vielä saman vuoden lopulla 29. joulukuuta. Alus laskettiin vesille 3. lokakuuta 1931 ja otettiin palvelukseen 4. maaliskuuta 1932.

Palvelus 
Alankomaiden puolustusministeri vieraili 25. kesäkuuta 1923 aluksella, joka teki pienen merimatkan sukellusvenejoukkojen 25-vuotispäivän kunniaksi. Alus lähti 3. heinäkuuta 1933 sisaralustensa Hr. Ms. O 13:n ja Hr. Ms. O 15:n sekä Hr. Ms. Z 5:n kanssa Esbjergiin Tanskaan, mistä ne palasivat 14. heinäkuuta.

Alus lähti 14. tai 16. huhtikuuta 1937 Nieuwedieoistä Den Helderistä sisaraluksensa Hr. Ms. O 12:n kanssa. Alukset matkasivat Azorien Ponta Delgadan ja Puerto Ricon San Juanin kautta Curacaoon, jonne ne saapuivat 6. toukokuuta. Alukset jatkoivat matkaansa Curacaosta Port of Spainin kautta Surinameen, jonne ne saapuivat 8. elokuuta. Curacaosta alukset aloittivat 24. marraskuuta kotimatkan Den Helderiin, jonne ne saapuivat San Juanin kautta 24. joulukuuta.

Alus lähti 12. huhtikuuta 1939 Nieuwediepistä Den Helderistä O 13:n kanssa Curacaoon, jonne ne saapuivat 11. toukokuuta.

Toinen maailmansota 
Saksa hyökkäsi 10. toukokuuta 1940 Alankomaihin. Alus oli huollossa Curacaolla syyskuun alkuun 1940, jolloin se oli kiinnitettynä Schottegattiin Julianan telakan vieressä. Alankomaiden ja Britannian laivaston edustajien keskusteluissa heinäkuun alussa 1940 todettiin, että Alankomaiden laivaston sukellusveneitä ei tarvita Karibialla. Päätöksen perusteella alus sai määräyksen O 15:n kanssa siirtyä Britteinsaarille, jonne ne matkaisivat Kingstonin, Bermudan ja Halifaxin kautta.

Alus oli telakalta vapauduttuaan koeajoissa 3.-4. syyskuuta 1940 Curacaon eteläpuolella. Alus oli 9.-10. syyskuuta Wilhelminan telakalla. Alus lähti 12. syyskuuta Curacaosta Bermudan kautta Halifaxiin, jonne se saapui 25. syyskuuta. Alus jatkoi 8. lokakuuta matkaansa saattueen HX79 mukana Rothesayhin, jonne se saapui 22. lokakuuta.

Vuoden lopun alus oli Rothesayssa, jossa se oli toisinaan ASDIC koulutettavien maalialuksena Campbeltownin edustalla ja Tobermoryssa.

Alus palutettiin 7. huhtikuuta 1941 palvelukseen huollon jälkeen ja 8. elokuuta partiotehtäviin. Seuraavana päivänä alus saapui Lerwickiin, mistä se teki 13.-26. elokuuta, 5.-12. syyskuuta ja 19.-27. lokakuuta partiomatkat Norjan rannikolle. Alus osallistui 3.-9. tammikuuta 1942 operaatio Kitbagiin, jossa iskettiin Fjoran rannikkokohteisiin.

Saksan laivaston taistelulaivan Tirpitzin lähdettyä Danziginlahdelta määrättiin alus jälleen partiomatkalle Norjan rannikolle 17. tammikuuta - 5. helmikuuta. Helmikuun lopulla sukellusvene siirrettiin Blythiin telakalle, mistä se vapautui maaliskuussa. Alus oli 20. maaliskuuta Lerwickissä, mistä se teki 21. maaliskuuta - 8. huhtikuuta partiomatkan Norjan rannikolle. Alus lähti 10. huhtikuuta Lerwickistä Scapa Flow'n kautta Dundeehen.

Huhtikuun lopulta alus oli huollossa, mistä se vapautui 3. toukokuuta. Toukokuun alus oli maalialuksena Scapa Flow'ssa, mistä se palasi Dundeehen huollettavaksi. Alus vapautui 26. lokakuuta telakalta, missä sille oli asennettu uusi kaikuluotain ja radiosuuntain.

Järjestelmätestien ja miehistönkoulutuksen jälkeen alus liitettiin 21. marraskuuta Holy Lochiin 3. sukellusvenelaivueeseen.

Syyskuussa 1943 alus poistettiin palveluksesta ja romutettiin 1943-1944.

Lähteet

Viitteet

O 12 -luokan sukellusveneet
Alankomaalaiset toisen maailmansodan sukellusveneet